***Čo robiť, ak žiak nezvláda prvý ročník***

    Ak sa u žiaka prvého ročníka základnej školy, ktorý nemal odložený začiatok povinnej školskej dochádzky a neabsolvoval nultý ročník základnej školy, v prvom polroku prvého ročníka dodatočne zistí, že nedosiahol školskú spôsobilosť, môže riaditeľ školy na žiadosť zákonného zástupcu rozhodnúť o dodatočnom odložení plnenia povinnej školskej dochádzky alebo o jeho zaradení do nultého ročníka.

     Súčasťou žiadosti zákonného zástupcu je :

1. odporučenie všeobecného lekára pre deti a dorast
2. odporučenie príslušného zariadenia výchovného poradenstva a prevencie.

Zákonný zástupca má právo rozhodnúť o tom, či dieťa s dodatočne odloženou školskou dochádzkou bude navštevovať materskú školu alebo nultý ročník. Zaradenie do nultého ročníka je však možné len u detí zo sociálne znevýhodneného prostredia.